钦定古今图书集成/明伦汇编/氏族典/第241卷 > 张策
## 钦定古今图书集成/明伦汇编/氏族典/第241卷 > 张策

按《五代史·张策传》：“策字少逸，河西炖煌人也。父同，为
唐容管经略使。策少聪悟，好学，通章句。父同居洛阳
敦化里，浚井得古鼎，铭曰：‘魏黄初元年春二月，匠吉
千。同以为奇。策时年十三，居同侧，启曰：‘汉建安二十
五年，曹公薨，改元延康。是岁十月，文帝受禅，又改黄
初。是黄初元年无二月也，铭何谬耶’？同大惊异之。梁’”
太祖兼四镇，辟郑滑支使，以母丧解职。服除，入唐，为
膳部员外郎。华州韩建辟判官，建徙许州，遣策聘于
太祖，太祖见而喜曰：“张夫子至矣！”遂留以为掌书记，
荐之于朝，累拜中书舍人、翰林学士。太祖即位，迁工
部侍郎。开平二年，拜刑部侍郎、同中书门下平章事，
迁中书侍郎，以风恙致仕，卒于洛阳。